Line Barfod (EL), 2005-03-16:
Jeg snakker i høj grad inden for lovforslaget.
Den debat, vi har haft både i dag, i går, under valget og før valget, handler om, hvorvidt vi skal have et sundhedsvæsen for alle: om der skal være fri og lige adgang, altså om de rettigheder, vi giver, skal gælde for alle.
I den eksisterende lovgivning i dag er der jo også forskellige rettigheder, der er beskrevet.
Det, vi foreslår, er rettigheder, der skal gælde lige for alle patienter.
Og når vi så foreslår det, begynder ministeren at snakke om, at det er sådan noget, der skal ligge decentralt, fordi de rettigheder, ministeren før snakkede så varmt om, kun gælder i forhold til at styrke privathospitaler, ligesom man på andre områder også er mest optaget af at sikre øget privatisering og markedsgørelse og ikke er særlig meget optaget af at sikre den enkelte borgers rettigheder, hvis det er noget, der skal gælde for alle borgere.
Det, vi er meget optaget af, er dag for dag at gøre et godt sundhedsvæsen bedre.
Jeg vil gerne sige, at noget af det, jeg ser som påtrængende, og som også kommer før en udvidelse af svangreomsorgstilbuddene, f.eks. er at stå vagt om de rettigheder, vi giver til danske kræftpatienter, hvilke jeg gerne ser styrket og bedre efterlevet; det er de rettigheder, vi gerne vil give de ældre medicinske patienter, så vi undgår svingdørspatienter, undgår ældre mennesker, der udskrives til tomhed.
Det kan godt være, at det er sådan i fru Line Barfods verden, at man kan drømme sig til, at man kan løse alle problemer på et splitsekund med et fingerknips, men jeg har en meget mere ydmyg tilgang til det, for det tror jeg ikke på.
Jeg tror på, at vi må udvikle det her skridt for skridt, og der er ting, jeg prioriterer over andet.
Det medgiver jeg gerne åbent, og det ved fru Line Barfod også godt.
Derfor må man bare sige, at det altså er en pseudodebat, vi nu har haft fornøjelsen af.
Jeg synes, det er et dygtigt håndværk af Enhedslisten at få drejet den her debat, som egentlig burde handle om kvalitet, patientsikkerhed og bedre forudsætninger for at drive det offentlige sundhedsvæsen, til at være sådan en flimrende debat.
Det bliver spændende at se, hvordan man konkret vil forringe dansk sundhedsvæsen.
Hermed sluttede forhandlingen, og lovforslaget overgik derefter til anden behandling.
Afstemning
Lad os da bare blive i sundhedssektoren, for et af de steder, vi gerne ville have individuelle rettigheder for patienterne, er retten til, at man har en jordemoder til stede, når man føder.
Det vil regeringen ikke give kvinderne.
Tværtimod er det sådan under den her regering, at hver femte fødende kvinde har mindre end 50 pct.s sandsynlighed for at have en jordemoder til stede ved fødslen.
Der synes vi, at man skulle sætte ind for at sikre, at kvinderne har ret til at have en jordemoder, når de skal føde.
Der er en lang række områder, hvor vi gerne vil give patienterne rettigheder, men det skal gælde for alle og ikke kun for dem, der er omfattet af forsikringsordninger via arbejdsgivere, der har råd til at betale.
Man kunne jo udbygge det offentlige, hvis man ville; man kunne bare begynde at ansætte nogle flere.
Det er der råd til, fordi vi sparer dagpenge og meget andet.
I forhold til den problemstilling, der tages op, så ved fru Line Barfod lige så godt som jeg, at problemstillingen her er, at vi har et decentralt forankret sundhedsvæsen, hvor det er amterne, fremover bliver det regionerne, der er ansvarlige for at skræddersy tilbuddene, hvor så i øvrigt amt for amt eller region for region skal opfylde dansk rets almindelige lighedsgrundsætninger, hvor det lige skal behandles lige.
Vi har også tidligere diskuteret, hvordan vi skal skabe større respekt omkring Sundhedsstyrelsens faglige retningslinjer i så henseende.
Lige præcis det er jo et meget, meget stærkt argument for, at vi nu gør det, som lovforslaget foreslår – hvis vi må tale om det et kort øjeblik – nemlig at vi bevæger os fra et system, hvor vi har en risiko for i virkeligheden at have 15 forskellige servicetilbud, fordi vi har 15 forskellige sygehusmyndigheder, til i stedet at få kun 5.
Det er et af de fremskridt, der vil være i forhold til fru Line Barfods tænkning, kombineret med at Sundhedsstyrelsen meget mere forpligtende kan melde faglige standarder ud der, hvor det for alvor har en betydning for folks helbredelsesmuligheder.
Så lige præcis den indfaldsvinkel, fru Line Barfod tager op her på falderebet af debatten, skulle jo bekræfte Enhedslisten i, at det vil være fornuftigt at stemme for lovforslaget, fordi det er en model, der gør det lettere for Enhedslisten at komme igennem med sin politik.